armvectores/hy_wikipedia_2023 huggingface dataset:
Բրամ

Տափակոն (լատ.՝ Abramis brama), ծածանաձկների ընտանիքի ձուկ։ Հայաստանում հայտնաբերվել է 1998-ին՝ Մեծամոր գետում։ Այժմ հանդիպում է նաև Արարատյան դաշտի մյուս գետերում՝ Արաքսում, Հրազդանի ստորին հոսանքում, նաև այդ գետերի ջրերով սնվող ջրանցքներում։ Խոշոր ձուկ է։


== Արտաքին կառուցվածք ==
Մարմինը բարձր է, կողքերից խիստ սեղմված, երկարությունը՝ 26-35, երբեմն մինչև 45 սմ, զանգվածը՝ մինչև 2, 5 կգ և ավելի։ Բերանը կիսաստորին է, դունչը՝ բութ, ճակատը՝ ուռուցիկ։ Թեփուկները կարճ ու լայն են, հիմքերը՝ մաշկային «գրպանիկի» մեջ։ Կողագծային թեփուկները 52-56 հատ են, կլանային ատամները՝ միաշարք։ Պոչային լողակը խոր մկրատաձև կտրվածքով է, որի ստորին բլթակը վերինից երկար է ու լայն։ Փորային լողակների հիմքը գտնվում է մեջքային լողակի հիմքից առաջ։ Մեջքային լողակն ունի 12-13 ճառագայթ, հետնալողակը՝ 28-30։ Խռիկային առէջները (21-24 հատ) կարճ են ու խիտ դասավորված։ Փորային լողակների և հետանցքի միջև առկա է ողնուց, որը հաճախ ծածկված չէ թեփուկներով։ Մեջքը և գլխի վերին մասը մոխրականաչավուն են, կողքերը՝ արծաթափայլ կամ դեղնաոսկեգույն, փորիկը՝ արծաթափայլ սպիտակ։ Մեջքային, պոչային լողակները և հետնալողակը մուգ մոխրագույն են՝ կարմրավուն հիմքով, իսկ կրծքային և փորային լողակները՝ նարնջամոխրագույն։ Աչքի ծիածանաթաղանթը դեղնավուն է, վերին մասը՝ մուգ մոխրագույն կամ սև։ Սեռահասուն է դառնում 2 կամ 3 տարեկանում։ Բազմանում է ապրիլ-մայիսին, երբեմն՝ հունիսին։ Այդ ընթացքում արուների մարմնի և գլխի վրա հայտնվում է լավ արտահայտված «մարգարտյա» ցան։ Բեղունությունը կարող է հասնել մինչև 10 հազար ձկնկիթի, որը կպչուն է, բաց դեղնավուն՝ տրամագիծը՝ 1, 5 մմ։ Դնում է ստորջրյա բույսերի վրա։
Բնակվում է վտառներով։ Սովորաբար հանդիպում է հարուստ բուսականությամբ դանդաղահոս ջրերում։ Հիմնականում վարում է մերձհատակային կենսաձև։


== Սննդառություն ==
Սնվում է բենթոսային անողնաշարավորներով՝ փափկամարմիններով, միջատներով և նրանց թրթուրներով, ստորակարգ խեցգետնակերպներով, որ դերով, նաև ստորջրյա բույսերով։ Սննդային ակտիվությունը սովորաբար բարձր է գիշերը։
Արժեքավոր ձկնատեսակ է։ Թվաքանակի հետագա աճի դեպքում կարող է ունենալ արդյունաբերական նշանակություն։ Սիրող, ձկնորսության ցանկալի օբյեկտ է։
Յակովենկովո (գյուղ, Ռոմնիի շրջան)

Անվան այլ կիրառումների համար տե՛ս՝ ՅակովենկովոՅակովենկովո (ուկրաիներեն՝ Яковенкове), գյուղ Ուկրաինայի Սումիի մարզի Ռոմնիի շրջանում։
2001 թվականի տվյալներով Յակովենկովո գյուղում բնակվում էր 27 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Տուլոն սյուր Ալյե

Տուլոն սյուր Ալյե (ֆր.՝ Toulon-sur-Allier), համայնք Ֆրանսիայում, որը գտնվում է Օվերն մարզի Ալյեի գավառում։ Մտնում է Հարավային Մուլեն կանտոնի կազմի մեջ։ Հանդիսանում է Մոնլյուսոն շրջանը։
Համայնքի INSEE կոդ՝ 03286։


== Բնակչություն ==
Համայնքի բնակչությունը 2008 թվականին կազմում էր 1112 մարդ։


== Տնտեսություն ==
2007 թվականի տվյալներով 774 աշխատունակ տարիքի մարդկանցից (15-64 տարեկան) 595-ը տնտեսապես ակտիվ էին, 179-ը անգործունակ (ակտիվության ցուցանիշը 76,9 %, 1999 թվականին եղել է՝ 76,6 %)։ 595 աշխատունակ բնակիչներից 573-ը աշխատում էին (299 տղամարդ և 274 կին), անաշխատանք էին 22-ը (10 տղամարդ և 12 կին)։ 179 անգործունակ մարդկանցից 47-ը աշակերտներ կամ ուսանողներ են, 97-ը թոշակառու, 35-ը անաշխատունակ էին այլ պատճառներով։


== Տեսարժան վայրեր ==
Սեն Մարտ է Սեն Մարտեն ռոմանական եկեղեցի (XI—XII դարեր)
Միբոննե ժամատան ավերակներ (XVII դար)
Մոնշենեն դղյակ
Կոլոմբիե դղյակ (XIX դար)


== Պատկերասրահ ==

		
		


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Տուլոն սյուր Ալյե» (ֆրանսերեն)։ Արխիվացված օրիգինալից 2012-09-30-ին։ Վերցված է 2012-7-29 
«Տուլոն սյուր Ալյե» (ֆրանսերեն)։ cassini.ehess.fr։ Արխիվացված օրիգինալից 2013-01-12-ին։ Վերցված է 2012-12-31
Կուռ (Գենջի գավառ)

Կուռ, գյուղ Արևմտյան Հայաստանում, Բիթլիսի վիլայեթի Գենջի գավառակում։ Գտնվում էր Չիֆլիկ գյուղաքաղաքից 12 կմ արևմուտք՝ գավառի արևմտյան սահմանի մոտ։ Տարածքն անտառազուրկ էր և բարձրադիր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Ցեցիլիա Դիներե

Ցեցիլիա Դիներե (լատիշ․՝ Cecīlija Dinere, դեկտեմբերի 25, 1919(1919-12-25), Կրասլավա, Դվինսկի գավառ - հուլիսի 18, 1996(1996-07-18), Բաթ Յամ, Թել Ավիվի մարզ, Իսրայել), լատվիացի խորհրդային գրող, բանաստեղծ, արձակագիր, թարգմանիչ։ 
Լատվիացի նկարչուհի Լիլյա Դիներեի մայրը։


== Կենսագրություն ==
Ցեցիլիա Դիներեն ծնվել է 1919 թվականին Լատվիայի Կրասլավա քաղաքում։ 1936 թվականին ավարտել է գիմնազիան, 1941 թվականին՝ Ռեզեկնեի մանկավարժական ինստիտուտը։ Գրական գործունեությունն սկսել է 1943 թվականից։ 1946 թվականին ընդունվել է Լատվիայի ԽՍՀ գրողների միություն։ 1990-ական թվականներին մեկնել է Իսրայել, որտեղ էլ մահացել է։


== Ստեղծագործություններ ==
Առաջին բանաստեղծությունները տպագրվել են 1943 թվականին։ Պոեզիայի առաջին ժողովածուն լույս է տեսել 1947 թվականին։ Դիներեն հրատարակել է ավելի քան 50 գիրք, այդ թվում՝ «Բոցկլտացող թևեր», «Խաղաղությունը թանկ է մեզ համար», «Անտեսանելի կամուրջներ», «Խատուտիկների ուղին», «Հակասություններ», «Աղջիկների մենամարտ»։ Բազմաթիվ գրքեր է գրել երեխաների համար, բանաստեղծություններ, պատմվածքներ, հեքիաթներ՝ «Փոքրիկ ռիգացին», «Մենք կդառնանք երկաթուղայիններ», «Կատյայի խաղալիքները», «Իմ մայրիկին», «Ինչպես ձնծաղիկը հաղթեց ձմռանը», «Փոքրիկ ասպետը»։ Թարգմանություններ է կատարել Շառլ Բոդլերից, Ֆրանսուա Վիյոնից, Թոմաս Մանից։
Վերջին գիրքը նախկինում հրատարակված (Լատվիայում գրված) և նոր գրված բանաստեղծությունների (Իսրայելում գրված) ժողովածու է։


== Ծանոթագրություններ ==


== Աղբյուրներ ==
Cecīlija Dinere : 1919.25.12.-1996.18.07. : [dzejn. piemiņai] / Paraksts: Tava meita Lilija // Literatūra. Māksla. Mēs. - Nr.33 (1996, 15./22.aug.), 13.lpp.
Gontmahers Grigorijs. Cecīlijas Dineres dzimšanas dienas atcerei : [par dzejnieces (1919-1996) pēdējiem dzīves gadiem : saruna ar Krāslavas žurnālistu] / Grigorijs Gontmahers; pierakst. Elvīra Škutāne // Vietējā. - ISSN 1407-950X. - Nr.53 (2004, 30.dec.), 10.lpp.
Gontmahers Grigorijs. Cecīlijas [Dineres] laime un traģēdija : [par dzejn. (1919-1996) : sakarā ar 80.dz.d.] / Grigorijs Gontmahers // Ezerzeme. - Nr.99 (1999, 24.dec.), 6.lpp.
Artavs Valdis. Lustīga dzīvošana : dažādu gadu satīra un humors / Valdis Artavs; [māksl. Ēriks Ošs]. - Rīga : Liesma, 1988. - 190 lpp. : il. - Saturā: veltījums Cecīlijai Dinerei.
Balodis Andrejs. Rudens sērmūkšļi : izlase / Andrejs Balodis; [māksl. M.Dragūne]. - Rīga : Liesma, 1988. - 252 lpp., 16 lpp. il. : ģīm., faks., il. - Saturā: veltījums Cecīlijai Dinerei ar mazdēliņu Robertiņu.


== Արտաքին հղումներ ==
Ցեցիլիա Դիներե, բանաստեղծություններ
Ալմաթի շատրվաններ

Շատրվանները և ոռոգման ցանցերը միասին կարևոր դեր են խաղում Ալմաթիում։  Նրանց խնդիրն է՝ ոռոգել կանաչ տարածքները և ստեղծել բարենպաստ միկրոկլիմա, հատկապես շոգ և չոր եղանակներին։ 
Այսօր Ալմաթիում քաղաքը բարելավելու համարգործում են 10 ծրագրրեր, որոնցից է «Ալմաթիի շատրվաններ» կամ Ալմաթիի «գետերն» է, որոնք ուղղված են քաղաքի միջով հոսող ավելի քան 20 գետերի զարգացմանը։


== Փաստեր ==
Ալմաթիում առաջին շատրվանը կառուցվել է 1948 թվականին։
Տուլեբաևի փողոցն անվանում են Շատրվանների փողոց։
2007 թվականին Ալմաթիում գործում էին  125 շատրվաններ և շատրվանային խմբեր, նրանցից 61 -ը պատկանում են համայնքին։
2005 թվականի մայիսի 25-ին նշվում է Շատրվանների օրը, այդ օրը երեկոյան ժամը 9-ից սկսում են աշխատել Ալմաթիի բոլոր շատրվանները։
Շատրվանների աշխատանքն սկսվում է մայիսի 25 -ից մինչև հոկտեմբերի 25 -ը, առավոտյան ժամը 10-ից մինչև գիշերվա ժամը 2 -ը միասնական գրաֆիկով։


== Մեդեուսկի շրջան ==

Դ. Ա. Կունաևի հրապարակի շատրվաններ
Ջամբուլի շատրվաններ
«Ղազախստան»հյուրանոցի շատրվաններ
«Արևելյան օրացույց» շատրվաններ  Հանրապետության գիտությունների ակադեմիայի շենքի հարևանությամբ (1979)
«Սեմիրեչիե» շատրվան, կառուցված 1970 թվականին
Հանրապետության հրապարակի շատրվաններ
Հանրապետության Թանգարանի շատրվաններ
Երկու սիմետրիկ շատրվաններ քաղաքապետարանի դիմաց


== Ալմալինի շրջան ==
Աբայխանի շատրվաններ քաղաքի համերգшսրահի դիմաց
«Ակկու սրճարանի դիմացի շատրվանները Պանֆիլովի փողոցում
Աստանայի հրապարակում գտնվող նախկին Կառավարության շենքի մոտ գտնվող շատրվաններ (արևելյան կողմ)
Աստանայի հրապարակում գտնվող նախկին Կառավարության շենքի մոտ գտնվող շատրվաններ (հյուսիսային կողմ)
Ռուսականդրամատիկ թատրոնի շատրվաններ Լերմոնտովի փողոցում (1962)
Օպերայի և ալետի պետակա ակադեմիական թատրոնի շենքի դիմաց գտնվող շատրվաններ
Շատրվան Նեդալկա
Շատրվան Կասկադ
Ղազախստանի պետական ակադեմիական թատրոնի մանկական մասնաշենքի մոտ գտնվող շատրվաններ
Չոկան Վալիխանովի հուշարձանի մոտ գտնվող շատրվան
Հարսանյաց պալատի շենքի հարևանությամբ շատրվան
Ղազախական դրամատիկական թատրոնի շենքի մոտ գտնվող հուշարձան


== Բոստանդիսկի շրջան ==

Շատրվաններ Ղազախստանի Հանրապետության հրապարակում
Շատրվան-Կասկադ Կուլյաշ Բայսեիտով փողոցում
Շատրվան «Օրբիտա-III» միկրոշրջանում «Բայկանուր» կինոթատրոնի շենքի մոտ
Շատրվաններ «Ատակենտ Բիզնես Կենտրոնի» շենքի մոտ
Զույգ շատրվաններ  Ղազախստանի Ազգային Համալսարանի Ուսանողական պալատի մոտ
Շատրվաններ «MEGA Alma-Ata» առևտրի կենտրոնի մոտ


== Թուրքսիբսկի շրջան ==
Շատրվան«Tabigat» Սեյֆուլինի հրապարակում
Ակիմատ Թուրքսիբսկի շրջանի շատրվաններ


== Ծանոթագրություններ ==


== Արտաքին հղումներ ==
Фонтаны Алма-Аты
Ещё фонтаны Archived 2007-09-28 at the Wayback Machine.
[1] Archived 2012-12-04 at the Wayback Machine.
Օվասե

Օվասե  (ճապ.՝ 尾鷲市), քաղաք Ճապոնիայի Միե պրեֆեկտուրայում: 2003 թվականի մարդահամարի տվյալների համաձայն՝ քաղաքի բնակչությունը կազմել է 22 861 մարդ, իսկ քաղաքի մակերեսը կազմում է 193.14 կմ²: 1904 թվականի հունիսի 20-ին տրվել է մեծ քաղաքի կարգավիճակ:


== Աշխարհագրություն ==


=== Աշխարհագրական դիրք ===
Օվասեն գտնվում է Խաղաղ օվկիանոսի ափին՝ Կիի թերակղզում:
Քաղաքում տեղակայված են մեծ թվով սինտոիստական սրբավայրեր և բուդդայական տաճարներ՝ հիմնականում սոտո դպրոցի:


=== Կլիմա ===


== Պատմություն ==
Միջնադարում Կումանոն տեղակայված է եղել Կումանո կոդոյի ուխտագնացության ճանապարհի վրա՝ սուրբ Կոյա սան լեռան վանքերից մինչև Կումանոյի շրջակայքի սինտոիստական սրբավայրեր, որից հետո մինչև Իսեի սրբավայրերը։ Ուխտագնացության ավանդույթը պահպանվել է մինչ օրս, ուխտագնացության արահետներն ապաստարաններով են կահավորված, և ուխտագնացության միջանկյալ կետերին ամփոփված են ավտոբուսային գծերը: Լեռների և անտառի արահետներին հաճախ քարեր են տեղադրված:
Ուխտագնացության արահետների համակարգը պահպանվում է որպես ՅՈՒՆԵՍԿՕ-ի Համաշխարհային ժառանգության օբյեկտ:


== Տնտեսություն ==
Կարևոր ոլորտներն են ձկնորսությանը և փայտի մշակումը, որն արդյունահանվում է հարակից լեռներում: Օվասեում տեղակայված են ձկնորսական նավահանգիստ, Կուտիսուբո ՀԷԿ-ը, AEON Owase առևտրի կենտրոնը, Kihoku Shinkin Bank-ի գլխավոր գրասենայկը, մի քանի լողափեր:
Քաղաքը Central Japan Railway Company երկաթուղով կապված է արևմուտքում Շինգու, Վակայամա, Օսակա և արևելքում Իսե, Ցու, Նագոյա քաղաքների հետ:


== Քույր քաղաքներ ==
 Փրինս Ռուպերտ, Կանադա (1968)
 Ցզինչժոու, Չինաստան (2007)


== Պատկերասրահ ==

		
		


== Ծանոթագրություններ ==


== Արտաքին հղումներ ==
http://www.city.owase.lg.jp Օվասե. պաշտոնական կայք  (ճապ.)
Owase sightseeing page (ճապ.)
Հայկ Ղուկասյան

Հայկ Արամայիսի Ղուկասյան (ծնվ.` հոկտեմբերի 21, 1976), հայ մարտարվեստի վարպետ, սպորտային մեկնաբան, Պրոֆեսիոնալ «Արմֆայթինգ» ընդհանուր մենամարտերի և գրապլինգի ֆեդերացիայի նախագահ, պրոմոտեր, մարզիչ, դասախոս, ՀՀ սպորտի և երիտասարդության հարցերի նախարարի խորհրդական։


== Կենսագրություն ==
Ծնվել է 1976 թվականի հոկտեմբերի 21-ին Երևանում։
1983-1993 թվականներին սովորել և ավարտել է Րաֆֆու անվան թիվ 36 միջնակարգ դպրոցը։
1993-1994 թվականներին սովորել է Օլիմպիական Հերթափոխի Հանրապետական ուսումնարանում։
1994-1998 թվականներին սովորել և ավարտել է Ֆիզիկական Կուլտուրայի Հայկական Պետական Ինստիտուտը։
1993-1998 թվականներին Երևանի թիվ 2 մարզադպրոցում աշխատել է որպես ազատ ոճի ըմբշամարտի ավագ մարզիչ։
1997-1998 թվականներին Գեղեցիկ Արվեստների Ազգային Համալսարանում աշխատել է որպես դասախոս։
1998 թվականի հունիսի 17-ին զորակոչվել է պարտադիր զինվորական ծառայության։
1998 թվականից մինչև 2009 թվականը զինվորական ծառայության ժամանակ զբաղեցրել է ֆիզիկական պատրաստության և սպորտի պետի, Բարձրագույն Սպայական Դասընթացների պետի տեղակալի և Ռազմաբժշկական ֆակուլտետի պետի տեղակալի պաշտոնները։
2001-2003 թվականներին սովորել և ավարտել է Համակարգչային Ծրագրավորման Ինստիտուտը։
2002-2003 թվականներին սովորել և ավարտել է Բարձրագույն Սպայական Դասընթացները, ստանալով Շտաբի պետի և Մոտոհրաձգային Գումարտակի հրամանատարի որակավորում։
2003-2004 թվականներին սովորել և ավարտել է Միջազգային Կարմիր խաչի դասընթացները և ստացել Զինված Հակամարտությունների Հրահանգիչ որակավորումը։
2003-2004 թվականներին սովորել և ավարտել է «British Council ELT Centre & Armenian MoD»-ը։
ՀՀ ազատ ոճի ըմբշամարտի սպորտի վարպետ է, կոչումով՝ փոխ-գնդապետ, Կազակական Զորքերի գնդապետ։
Արժանացել է Հայ-Կազակական Բարեկամության Լորիս Մելիքովի Առաջին Խաչի աստիճանին։
2005-2010 թվականներին աշխատել է «Կենտրոն» Հեռուստաընկերությունում, որպես «Մարտական Ակումբ» հաղորդման հեղինակ և մարզական մեկնաբան։
2010-2011 թվականներին աշխատել է «TV 5» Հեռուստաընկերությունում, որպես «Մարտական Ակումբ» հաղորդման հեղինակ և մարզական մեկնաբան։
2005 թվականից առ այսօր հանդիսանում է «Պրոֆեսիոնալ «ԱրմՖայթինգ» ֆեդերացիայի» նախագահը և Հայաստանի հավաքականի գլխավոր մարզիչը։ Ֆեդերացիան ղեկավարում է երկու հիմնական մարզաձևեր՝ «Մարտեր առանց կանոնների» (MMA) և գրապլինգ։
2005 թվականին ստեղծել է տարածաշրջանի առաջին «ArmFC» ընդհանուր մենամարտերի միջազգային կազմակերպությունը, և մինչ օրս անցկացրել թվով 13 միջազգային առաջնություններ և մեկ աշխարհի թիմային առաջնություն։
2006 թվականին ԱրմՖայթինգ ֆեդերացիան Բուլղարիայի Սոֆիա քաղաքում «Գրապլինգ» մարզաձևից եվրոպայի չեմպիոն պարգևեց Հայաստանի հանրապետությանը։
2010 թվականից Հայկ Ղուկասյանը մարզում է Ուկրաինայի, Վրաստանի, Գերմանիայի, Իրանի Իսլամական Հանրապետության և Կոստա Ռիկայի հատուկ նշանակության ուժային ստորաբաժանումները։
2012 թվականին ստեղծել է տարածաշրջանի երկրորդ «EmperorFC» ընդհանուր մենամարտերի միջազգային կազմակերպությունը և առ այսօր անցկացրել է թվով 6 միջազգային առաջնություն Ռուսաստանում։
2012 թվականին ԱրմՖայթինգ ֆեդերացիան «Ընդհանուր մենամարտերից» Հայաստանի հանրապետությանը պարգևեց աշխարհի առաջին հայ չեմպիոն։
2014 թվականի հունիսի 2-ից նշանակվել է ՀՀ սպորտի և երիտասարդության հարցերի նախարարի խորհրդական։
Ամուսնացած է, ունի երկու դուստր։ Բնակվում է Երևան քաղաքում։
Սիրիլ Նորման Հինշելվուդ

Սիրիլ Նորման Հինշելվուդ (անգլ.՝ Cyril Norman Hinshelwood, հունիսի 19, 1897(1897-06-19)[…], Լոնդոն, Մեծ Բրիտանիայի և Իռլանդիայի միացյալ թագավորություն - հոկտեմբերի 9, 1967(1967-10-09)[…], Լոնդոն, Միացյալ Թագավորություն), անգլիացի ֆիզքիմիկոս։
1955-1960 թվականներին եղել է Լոնդոնի թագավորական ընկերության նախագահ։ Հիմնական աշխատանքները վերաբերում են շղթայական ռեակցիաների բնագավառին, ուսումնասիրել է դրանց համասեռ կատալիզը և մեխանիզմը։ 1928 թվականին ջրածնի օքսիդացումը հետազոտելիս հայտնաբերել է բոցավառման վերին սահմանը և բացատրել այդ երևույթը որպես փակ ծավալում մասնիկների եռակի փոխհարվածի դեպքում շղթաների կտրման արդյունք։ Միաժամանակ Ն. Ն. Սեմյոնովի հետ մշակել է շղթայական ռեակցիաների տեսության հիմունքները։ Նա հետազոտել է անօրգանական և օրգանակն նյութերի (օրինակ, կալիումի պերմանգանատի, ալդեհիդների, կետոնների են) քայքայման կինետիկան։ 1938 թվականից զբաղվել է տարբեր միջավայրերում բակտերիաների աճման պրոբլեմով, հաստատել է, որ միջավայրին բակտերիաների հարմարվողականությունը ինքնաբերաբար կարգավորվում է բջիջների ֆերմենտային հաշվեկշռով։ Հայտնաբերել է բջիջների աճման արագության կախումը շրջապատող միջավայրում ածխաթթու գազի, ամինաթթուների և այլ նյութերի պարունակությունից։ Նոբելյան մրցանակի դափնեկիր (1956 թ., Ն. Ն. Սեմյոնովի հետ)։


== Ծանոթագրություններ ==
Մորոզովկա (գյուղ, Օնուֆրիևի շրջան)

Անվան այլ կիրառումների համար տե՛ս՝ ՄորոզովկաՄորոզովկա (ուկրաիներեն՝ Морозівка), գյուղ Ուկրաինայի Կիրովոգրադի մարզի Օնուֆրիևի շրջանում։
2001 թվականի տվյալներով Մորոզովկա գյուղում բնակվում էր 112 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բլերա

Բլերա (իտալերեն՝  Blera), կոմունա Իտալիայում, Լացիո մարզի Վիտերբո գավառում։ Բնակչության թվաքանակը 3208 մարդ է (2001 թվականի տվյալներով), իսկ խտությունը՝ 34,58 մարդ/կմ2։ Զբաղեցնում է 92,78 կմ2 տարածք։ Փոստային ինդեքսը՝ 01010, հեռախոսային կոդը՝ 0761։
Բնակչության կարգավորողն ու հովանավորը Սան Վիվենցիոն է։ Տոնը ամեն տարի նշվում է դեկտեմբերի 11-ին։


== Պատկերասրահ ==

		
		
		


== Արտաքին հղումներ ==
Քաղաքապետարանի պաշտոնական կայքէջ Archived 2012-09-04 at the Wayback Machine.


== Ծանոթագրություններ ==
Ուկրաինկա (գյուղ, Ախտիրկայի շրջան)

Անվան այլ կիրառումների համար տե՛ս՝ ՈւկրաինկաՈւկրաինկա (ուկրաիներեն՝ Українка), գյուղ Ուկրաինայի Սումիի մարզի Ախտիրկայի շրջանում։
2001 թվականի տվյալներով Ուկրաինկա գյուղում բնակվում էր 221 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Յասինովատոե (գյուղ, Բորովի շրջան)

Յասինովատոե (ուկրաիներեն՝ Ясинувате), գյուղ Ուկրաինայի Խարկովի մարզի Բորովի շրջանում։ Հիմնադրվել է 1775 թվականին։
2001 թվականի տվյալներով Յասինովատոե գյուղում բնակվում էր 53 մարդ։ Բնակավայրը զբաղեցնում է 0,953 կմ² տարածք։ Բնակչության խտությունը կազմում էր 55,61 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սիգմա (Կուզեմայի վտակ)

Անվան այլ կիրառումների համար տե՛ս՝ Սիգմա (այլ կիրառումներ)Սիգմա (ռուս.՝ Сигма), գետ Ռուսաստանում, հոսում է Կարելական ինքնավար հանրապետությունում և Կեմսկի շրջանում։ Անցնում է Կոլա մայրուղով։ Գետաբերանը տեղակայված է Կուզեմա գետի աջ ափին՝ 19 կմ հեռավորության վրա։ Գետի երկարությունը 28 կմ է, ավազանի տարածքը 121 կմ2։
Բնակավայրերի մոտ գետեր չկան։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Բարենցի Սպիտակ ծովի ավազանային շրջանին, գետի ջրատնտեսային տեղամասը՝ Սպիտակ ծով, գետի ենթաավազանը՝ բացակայում է։ Գետի գետային ավազանը՝ Կոլսկի թերակղզին և Կարելիի, թափվում է Սպիտակ ծով։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 02020000712102000002384
Հիդրոլոգիական ուսումնասիրությունների կոդը - 102000238
Ավազանի կոդը - 02.02.00.007
Հիդրոլոգիական ուսումնասիրությունների հատորի համարը - 02
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ինդաուր

Ինդաուր՝(մարաթհի՝ इंदूर, ինչպես նաև Ինդաուր  հինդի՝ इंदौर-ից Ինդոուր ) Հնդկաստանի  Մադհյա-Պրադեշ նահանգի մեծությամբ երկրորդ քաղաքը։ Տեղակայված է Մալվա շրջանում և 190 կմ հեռավորության վրա Բհհոպալ քաղաքից։ Համանուն շրջանի քաղաքական կենտրոն։ 2011 թվականի տվյալներով բնակչությունը կազմում է  1 960 631 մարդ։


== Պատմություն ==
Քաղաքը հիմնադրվել է XVIII դարում:Երկար ժամանակ եղել է համանուն թագավորության մայրաքաղաք։


== Անվան ստուգաբանություն ==
Գուպտայական արձանագրություններում բնակավայրը հիշատակված է 'Ինդրապուրա' անվանումով։ Ենթադրվում է, որ քաղաքը կոչվել է իր Ինդրեշվար Մահադև տաճարի անունով, որտեղ Ինդրան պաշտվել է որպես գերագույն աստվածություն  ։ Ավանդազրույցի համաձայն՝ Ինդրան այստեղ «տապասյա» (մեդիտացիա) է արել և իմաստուն Սվամի Ինդրապուրիին դրդել հիմնելու տաճարը։ Հետագայում Հոլկար իշխանական տոհմի ներկայացուցիչ Թուկոջի Ռաո Հոլկարը վերակառուցել, նորացրել է տաճարը։


== Անվանի ինդաուրցիներ ==
Սալման Խան — հնդիկ դերասան
Լատա Մանգեշկար — հնդիկ երգչուհի


== Պատկերասրահ ==

		
		
		


== Աշխարհագրական դիրքը և կլիման ==
Այս բնակավայրը տեղակայված է Մադհյա-Պրադեշ նահանգի հարավային մասում, Կխամ և Սարաբաստի գետերի հովտում։ Քաղաքը տեղակայված է հարթ տարածաշրջանում և ծովի մակերևույթից բարձր է մոտ 550 մ։


== Կլիմա ==
Ինդաուրը գտնվում է խոնավ մերձարևադարձային և արևադարձային սավանաների բնական զոնաներում։ Ամենաշոգ ամիսներին անգամ գիշերները համեմատաբար սառն են (այդ երևույթն անվանվում է Շաբ-է-Մալվա)։ Այստեղ որոշակիորեն դրսևորվում է տարվա երեք եղանակ՝ամառ, մուսոնային տարեշրջան, ձմեռ։ Ամենացածր ջերմաստիճանը եղել է 1.1 °C (34.0 °F), որն արձանագրվել է 1936 թվականի հունվարին։


== Ծանոթագրություններ ==


== Գրականություն ==
Hunter, Cotton, Burn, Meyer. "The Imperial Gazetteer of India", 2006. Oxford, Clarendon Press. 1909.
Plunkett, Richard. Central India. Lonely Planet, 2001. 1-86450-161-8
Cotton James Sutherland (1911)։ «Indore»։ Encyclopædia Britannica 14 (11th ed.)։ էջեր 400–401 


== Արտաքին հղումներ ==
City portal at Govt. of India info. website
Ինդաուր-ը Բրիտանիկա հանրագիտարանում
 Indore travel guide from Wikivoyage
Ինդաուր հոդվածը Curlie-ում (ըստ DMOZ-ի)
Ատլանտիկ-կոնգոյական լեզուներ

Ատլանտիկ-Կոնգոյական լեզուներ, այս լեզուները կազմում են Նիգեր-Կոնգոյական լեզվաընտանիքի առանցքը, որը բացառապես տարածված է Աֆրիկայում։ Այդ լեզվաընտանիքի բոլոր լեզուների բացառությամբ 4 լեզուների, դասակարգման երկրորդ աստիճանը համարվում են հենց Ատլանտիկ-կոնգոյական լեզուները։ Այդ 4 լեզուներն են Մանդե, Դոգոն, Իյոիդ և Կորդոֆանյան լեզուները։
Լեեմետի

Լեեմետի (էստ․՝ Leemeti), գյուղ Էստոնիայի Վիլյանդիմաա նահանգի Պեռստի շրջանում։
2011 թվականի տվյալներով գյուղում բնակվում էր 47 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ոչ խանդս է մարել…

«Ոչ խանդս է մարել…», Հովաննես Թումանյանի ստեղծագործություններից, գրության թվականը ստույգ հայտնի չէ։


== Պատմություն ==
Ենթադրվում է, որ գրված է ձեռագրից՝ 1900-ական թվականներին։
Մեկ սևագիր-ինքնագիր պահվում է Եղիշե Չարենցի անվան գրականության և արվեստի թանգարան Թումանյանի ֆոնդի 240 համարում։
Առաջին անգամ տպագրվել է Հովհաննես Թումանյանի «Երկերի լիակատար ժողովածու»-ի I հատորի 517 էջում։


== Ծանոթագրություններ ==
Բալյան ընտանիք

Պալեան ընտանիք, հայազգի ընտանիք Օսմանյան կայսրությունում, որի շառավիղները 18-19 դդ. եղել են օսմանյան արքունի ճարտարապետներ։ Պալեանների հռչակն ու ազդեցությունը իր բարձրակետին է հասել 19-րդ դարում՝ ընտանիքի ներկայացուցիչներ Գրիգոր Ամիրայի և նրան հաջորդած Կարապետ Ամիրա, Նիկողոս Բեյ, Հակոբ Բեյ և Սարգիս Բեյ Պալեանների օրոք։
Պալեանները առավել հանրածանոթ են օսմանյան սուլթանների համար կառուցած իրենց շքեղ պալատներով։ Այսպես, Աբդուլ Մեջիդի օրոք կառուցվել է Դոլմաբահչե պալատը, Աբդուլ Ազիզի օրոք՝ Բեյլերբեյի և Չըրաղանի պալատները։ Պալեանները կառուցել են նաև մեծ թվով սուլթանական մզկիթներ։ Այժմ Պալյանների հաջորդները ապրում են Երևանում։


== Շենքեր ու կառույցներ ==
Պալեան ընտանիքի ներկայացուցիչների կողմից կառուցված շենքերն ու կառույցները՝


== Տես նաև ==
Սարգիս Բալյան
Սիմոն Բալյան
Հակոբ Բալյան
Լևոն Բալյան


== Ծանոթագրություններ ==


== Արտաքին հղումներ ==

Պալյան ընտանիքի մասին
Բալյան ընտանիք
Պալյանների մասին հայկական հանրագիտարանում
Տարածական նկարչություն

Տարածական նկարչությունը (ֆր.՝ Les peintures dans l'espace)` արվեստի ուղղություն՝ ստեղծված հայ մեծանուն նկարիչ-արձանագործ Երվանդ Քոչարի կողմից 20-րդ դարի սկզբին։ Այն իր մեջ սինթեզում է նկարչության բոլոր ձևերը՝ մեկտեղելով նկարչությունը և քանդակը։ Տարածական նկարչության համար Ե. Քոչարը ստեղծում է մետաղյա վահանակներից քանդակ։ Հեղինակը վահանակների վրա նկարում է համապատասխան թեմայով նկարներ։ Մետաղյա արձանը տեղադրվում է շարժիչի վրա, որի օգնությամբ էլ այն դանդաղ պտտվում է՝ ցուցադրելով վահանակի նկարները։ Այս եղանակով Ե. Քոչարը ցույց է տալիս ժամանակի մեջ առանձին տարածական մասնիկների մեկ ընդհանրական դառնալը. այսպիսով հօդս է ցնդում ժամանակի և տարածության միջև պատնեշը, որի պատճառ է հանդիսանում ոչ թե քանդակը, այլ շարժվող նկարները։
Հեղինակը առաջարկում է ընդարձակել տեսողական մտածողության սահմանները՝ շարժման միջոցով ներկայացնելով քարացած ձևերը, նա խառնում է նկարչության պլաստիկությունը եռաչափ երկրաչափական ձևերի հետ (այսօր հայտնի է որպես 3D գրաֆիկա անվամբ)։
Երվանդ Քոչարի տարածական նկարչության աշխատանքներից մեկը 1963 թ. ցուցադրվել է Փարիզի Ժորժ Պոմպիդու արվեստի և մշակույթի ազգային կենտրոնում։ Ավելի վաղ 1929 թ. Փարիզում անցկացվող «Ժամանակակից արվեստի համայնապատկերները» միջազգային ցուցահանդեսին, որն անց էր կացվում «Բոնապարտ» հրատարակչության սրահներում, մասնակցում է նաև Երվանդ Քոչարը՝ ներկայացնելով տարածական նկարչության աշխատանքները։ Ցուցահանդեսի մասնակիցների թվում էին նաև Ժորժ Բրաքը, Մարկ Շագալը, Ռոբեր Դելոնեն, Անրի Մատիսը, Ֆրանսիս Պիկաբիան, Պաբլո Պիկասոն, Խոան Միրոն և ուրիշներ։


== Արտաքին հղումներ ==
Երվանդ Քոչարի թանգարան
Սփին արտ

Սփին արտ, ժամանակակից գեղարվեստական ձև, որում օգտագործվում են ներկեր, կտավ, ինչպիսին է փայլուն ստվարաթուղթը և պտտվող հարթակ։ Այս ուղղությամբ աշխատանքներ ստեղծող առաջատար նկարիչը Դեմիեն Հիրսթն է։ Ի սկզբանե հորինվել էր երեխաներին զվարճացնելու և արվեստի ստեղծագործությունների ստեղծման գործընթացին ծանոթացնելու համար։


== Տեխնիկա ==
Սփին արտ կտավ ստեղծելու համար նկարիչը սկզբում  կտավի վրա ներկ է քսում կամ կաթեցնում։ Կտավը կարող է լինել ցանկացած բան, սակայն կտավի առավել տարածված ձև է ոչ մեծ ուղղանկյուն ստվարաթղթի կտորը։ Կտավի վրա ներկը չորանալուց առաջ նկարիչը կտավն ամրացնում է հարթակի վրա, որը կարելի է պտտել մեծ արագությամբ։ Կտավը պտտվող հարթակին ամրացնելուց հետո նկարիչը սկսում է պտտելը։ Պտտվող հարթակների մեծ մասը էլեկտրական կամ ուժահավաքիչով են, կան նաև ավելի բարդ հարթակներ, որոնք արվեստագետին թույլ են տալիս փոփոխել պտույտի արագությունը։
Երբ կտավը պտտվում է, կենտրոնախույս ուժերը խոնավ ներկը ձգում են դեպի դուրս՝ ստեղծելով բարդ կոնստրուկցիաներ։ Նկարիչը կարող է պտույտի պահին ավելի շատ ներկ կաթեցնել կտավի վրա, դրանով իսկ ներկերի շերտերը շարելով իրար վրա՝ ստեղծելով տարբեր էֆեկտներ։ Օգտագործելով տարբեր գույներ՝ սփին նկարիչը կարող է գույները համապատասխանեցնել նուրբ կոնստրուկցիաների հետ։ Այս գործընթացի ցանկացած պահի նկարիչը կարող է կանգնեցնել պտտվող հարթակը կտավը դիտելու համար։ Քանի որ կտավը սովորաբար պտտվում է մեծ արագությամբ, դժվար է, եթե ոչ անհնար, կտավի վրա պատկեր տեսնելը այնքան ժամանակ, մինչ հարթակը չի դադարի պտտվել՝ ստեղծելով անսպասելիության անորոշության զգացում ստեղծման գործընթացում։


== Նկարիչներ ==
1960-ական թվականներից սկսած՝ սփին արտը կարելի էր տեսնել որոշ ժամանակակից նկարիչների աշխատանքներում, որոնց թվում կարելի է առանձնացնել․
Ալֆոնս Շիլինգ
1960-ականներին շվեյցարացի Ալֆոնս Շիլինգը առաջին նկարիչներից մեկն էր, որը հետաքրքրված էր սփին արտի տեխնիկայով։ Գործողության դինամիկան նույնպես մեծ ազդեցություն է ունեցել նրա աշխատանքի վրա և դրանց ինքնատիպություն է հաղորդել։ Պտտվող մեքենան ուղղահայաց տեղադրելու փոխարեն, նա դա  անում էր հորիզոնական։
Էնիկ Գենդրոն
1968-1973 թվականների ֆրանսիացի նկարչուհի Անիկ Գենդրոնն արդյունաբերական անիվները օգտագործել է պլեքսիգլասի վրա ներկելու համար։ 1960-ականների վերջին նա եղել է առաջին նկարիչներից մեկը, որը օգտագործել է կենտրոնախույս ուժ մեծ չափի նկարներ արտադրելու համար։
Դեմիեն Հիրսթ
1995 թվականին բրիտանացի նկարիչ Դեմիեն Հիրսթը սկսել է սփին նկարների շարք։ Նրա աշխատանքները ունեցել են կլոր ձև և հավաքված են եղել պողպատե շրջանակների վրա։ Սա արվեստի ստեղծագործությունների և էկրանների տպագրության օրգինալ շարք է։ Նրան ոգեշնչել են մանկությունից հիշողությունները սփին գեղանկարչության տեխնիկայի մասին, որոնք առաջին անգամ նա տեսել է մանկության տարիներին՝ BBC-ի ժամանցային շոուի ժամանակ։
Լոուրենս Ստաֆորդ
1960-ական թվականների վերջին նկարիչ Լոուրենս Ստաֆորդը մշակել էր պտտվող մեքենա, որի վրա ամրացնում էր չմշակված կտավը և պտտվելու ընթացքում ցրում էր ակրիլային ներկը։ Ստաֆորդը այդ վերացական նկարները ցուցադրել էր ԱՄՆ-ում և Գերմանիայում իր 1968-1969 թվականների ցուցահանդեսներում։ Դրանցից մի քանիսը գտնվում են հայտնի թանգարանների թանգարանային հավաքածուներում՝ ներառյալ Ամերիկյան արվեստի Ուիթնի թանգարանը։


== Ծանոթագրություն ==
Դոկուչաևսկ

Դոկուչաևսկ (ուկրաիներեն՝ Докуча́євськ), քաղաք Ուկրաինայի Դոնեցկի մարզի Դոկուչաևսկի քաղաքային խորհուրդում, մարզային ենթակայության քաղաք։ Բնակավայրը նախկինում նաև անվանվել է Ելենովսկիե Կարերի։ Հիմնադրվել է 1912 թվականին։
2012 թվականի տվյալներով Դոկուչաևսկ քաղաքում բնակվում էր 23 717 մարդ։ Բնակավայրը զբաղեցնում է 42 կմ²։


== Ծանոթագրություններ ==


== Արտաքին հղումներ ==
Պաշտոնական կայք Archived 2015-09-25 at the Wayback Machine. (ուկր.)
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Բույսերի պաշտպանություն

Բույսերի պաշտպանություն, գիտությունների համալիր, ընդգրկում է բույսերի վնասատուների, հիվանդությունների և մոլախոտերի դեմ պայքարի ձևերն ու եղանակները։


== Բույսերի պաշտպանության խնդիրներ ==
Խնդիրներն են վնասատուների տեսակային կազմի, տարածման, վնասի բնույթի ու չափի, բույսերի և վնասատուների փոխադարձ կապի բացահայտումը, պայքարի արդյունավետ, մարդկանց և շրջապատի համար անվտանգ եղանակների մշակումը։ Բույսերի վնասատուների և հիվանդությունների դեմ պայքարում են ագրոտեխնիկական, կենսաբանական, քիմիական, մեխանիկական և կենսաֆիզիկական եղանակներով։ Էկոլոգիապես անվտանգ է կենսաբանական եղանակը, երբ ստեղծվում են բույսերի հիվանդադիմացկուն սորտեր, իսկ բույսերի կարանտինի միջոցով սահմանափակվում է վնասատուների և հիվանդությունների տարածումը։


== Բույսերի պաշտպանությունը Հայաստանում ==
Հայաստանում բույսերի պաշտպանության խնդիրներով զբաղվում է երկրագործության և բույսերի պաշտպանության գիտական կենտրոնը։
Հայաստանում ուսումնասիրվել են բամբակենու, շաքարի ճակնդեղի, առվույտի, խնձորենու, խաղողի որթի, սեխի ճանճի, բանջարանոցային և այլ բույսերի, ամբարային վնասատուների տեսակային կազմը, կենսակերպը, զարգացման առանձնահատկությունները, հետազոտվել են բամբակենու, շաքարի ճակնդեղի, ծխախոտի, ցորենի, պտղատու ծառերի, խաղողի որթի, ինչպես նաև բանջարաբոստանային բույսերի, թիթեռնածաղկավոր մշակովի խոտաբույսերի տարբեր հիվանդությունները, դրանց տարածվածությունը, վնասակարության աստիճանը, մշակվել դրանց դեմ պայքարի եղանակներ։ Մոլախոտերի դեմ քիմիական քաղհանի համար հետազոտվել են տարբեր հերբիցիդներ, ընտրվել առավել արդյունավետները, սինթեզվել նորերը և ստեղծվել հարմարանքներ դրանց անվտանգ օգտագործման համար։
Բույսերի պաշտպանության բնագավառի իրավական, տնտեսական և կազմակերպական հիմքերը կարգավորվում են «Բույսերի պաշտպանության և բույսերի կարանտինի մասին» Հայաստանի օրենքով (2000)։
Զապրուդե (գյուղ, Դորոգոբուժսկի շրջան)

Զապրուդե (ռուս.՝ Запрудье), գյուղ Ռուսաստանի Սմոլենսկի մարզի Դորոգոբուժսկի շրջանի կազմում։
Բնակչությունը 2007 թվականին գրանցված տվյալներով կազմում էր 23 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
131


== Դեպքեր ==


== Ծնունդներ ==


== Մահեր ==
131 թվական, ոչ նահանջ տարի, ըստ Գրիգորյան օրացույցի սկսում է երկուշաբթի օրը։ Սա մեր թվարկության 131 թվականն է, 
II դարի 31-րդ տարին։
Վովչիկ (գյուղ, Լուբնիի շրջան)

Անվան այլ կիրառումների համար տե՛ս՝ ՎովչիկՎովչիկ (ուկրաիներեն՝ Вовчик), գյուղ Ուկրաինայի Պոլտավայի մարզի Լուբնիի շրջանում։ Հիմնադրվել է 17-րդ դարում։
2001 թվականի տվյալներով Վովչիկ գյուղում բնակվում էր 1 484 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Տայկի

Տայկի (ճապ.՝ 紀北町 Տայկի-տյո), Ճապոնիայի Միե պրեֆեկտուրայի Վատարայ գավառում գտնվող ավան։ Ավանի մակերեսը կազմում է 233,54 կմ², բնակչությունը՝ 9 167 մարդ (2014 թվականի հունիսի 1-ի տվյալների համաձայն), բնակչության խտությունը՝ 39,25 մարդ/կմ²։


== Աշխարհագրական դիրք ==
Տայկի ավանը տեղակայված է Հոնսյու կղզու Կինկի տարածաշրջանի Միե պրեֆեկտուրայում։ Այս ավանի հետ սահմանակցում են Օդայ, Վատարայ, Մինամիիսե և Կիհոկու ավանները։


== Բնակչություն ==
Ավանի բնակչությունը կազմում է 9 167 մարդ (2014 թվականի հունիսի 1-ի տվյալների համաձայն), իսկ խտությունը՝ 39,25 մարդ/կմ²։ Բնակչության թվաքանակի փոփոխությունը՝ 1980-2005 թվականներին.


== Տնտեսություն ==
Տայկի ավանն այդ շրջանի տնտեսական և արդյունաբերական կենտրոնն է։ Տայկիում հատկապես զարգացած են ձկնորսությունն ու կաթնամթերքի արդյունաբերությունը։


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
Ճապոնական Տայկի ավանի պաշտոնական վեբկայք(ճապոներեն)
Տաբուլդա

Տաբուլդա (ռուս.՝ Табулда, բաշկիրերեն՝ Табылды), գյուղ Ռուսաստանի Բաշկորտոստան հանրապետության Ստերլիբաշևսկի շրջանի կազմում։
Բնակչությունը 2009 թվականին գրանցված տվյալներով կազմում էր 372 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վարքագծային կլաստերինգ

Վարքագծային կլաստերինգը վիճակագրական վերլուծության մեթոդ է, որն օգտագործվում է մանրածախ առևտրում` սպառողների գնման տենդենցները և խանութների խմբերը որոշելու համար, և այն հիմնված է սպառողի գնման վարքագծի վրա։


== Ավանդական և վարքագծային կլաստերացում ==


=== Ավանդական կլաստերացում ===
Պատմականորեն մանրածախ առևտրով զբաղվողներն ու արտադրողները խմբավորել են խանութները՝ հիմնվելով վերևից ներքև սահմանափակումների վրա, ինչպիսիք են խանութի չափը, խանութի վաճառքի ընդհանուր ծավալը, մանրածախի սահմանափակումների կամ մատակարարման ցանցի պահանջները` ապահովելու համար շղթայի արդյունավետ գործունեությունը։ Դրանց հետևել է ըստ ընդհանուր ժողովրդագրական կամ աշխարհագրական կլաստերների խանութները խմբավորել ռազմավարությունը։ Վերևից ներքև ավանդական մոտեցումը օգտագործելու հիմնական առավելությունն այն է, որ խմբային խանութների միջիններն օգտագործելով այն ապահովում է շղթայի առավելագույն արդյունավետ գործունեությունը։ Այս մոտեցումը կիրառելիս ռիսկն այն է, որ կարող է չհամապատասխանել լոկալ պահանջարկին խանութ առ խանութ, ինչը կհանգեցնի վաճառքների կրճատմանը։


=== Վարքագծային կլաստերինգ ===
Վարքագծի կլաստերինգ կատարելիս խանութի կլաստերները ձևավորվում են ըստ ցանցի ներսում գտնվող յուրաքանչյուր խանութի իրերի, կատեգորիաների կամ բաժանմունքների իրական կատարողականը (օրինակ՝ վաճառված միավորներ)։ Այս մոտեցումը հնարավորություն է տալիս ստեղծել խանութների խմբեր ըստ սպառողի գնման իրական վարքագծի։
Յուրաքանչյուր խանութ կլաստերի մեջ դնելուց հետո կարող են ստեղծվել սպառողկենտրոն ռազմավարություններ` նպատակային շուկայավարման, գովազդի, վաճառքի, գնագոյացման և խթանման ծրագրերը հեշտացնելու համար։ Բացի այդ, խանութների խմբերը ձևավորվելուց հետո առևտրականները և արտադրողները ի վիճակի են վերլուծել ստացված խանութների կլաստերները, որպեսզի ճանաչեն ժողովրդագրական, հոգեբանական կամ աշխարհագրական ընդհանրությունները։ Օրինակ՝ խանութների մեկ խմբի վերլուծությունը կարող է ընդգծել, որ դրանք բոլորն էլ տեղակայված են նման աշխարհագրական վայրում (հյուսիսարևելյան կամ խիտ բնակեցված հատվածներում) կամ, որ կարող է գոյություն ունենալ որոշակի ժողովրդագրական նմանություն, այսինքն ՝ որոշակի էթնիկ, տարիքային կամ եկամտային խումբ կարող է ուժեղ նախապատվություն տալ որոշակի ապրանքանիշի կամ ոճին։ Սա մանրածախ առևտրին թույլ է տալիս որոշել, թե որ կատեգորիաները կներկայացվեն նմանատիպ խանութներում, ինչպես են դրանք շուկաներում խթանվելու, և որտեղ են դրանք տեղադրվելու և ինչ գներով։
Ներքևից վերև վարքային կլաստերավորման մոտեցում օգտագործելու հիմնական առավելությունն այն է, որ այն մանրածախ առևտրին հնարավորություն է տալիս արագորեն նույնականացնել նման պահանջարկ ունեցող խանութների կլաստերները՝ հնարավորություն տալով նրանց զարգացնել հաճախորդակենտրոն շուկայավարման, վաճառականության, տարածության և գնագոյացման ռազմավարություններ։ Այս մոտեցումը կիրառելու ռիսկը գործառնական արդյունավետության կորուստ է, եթե չափազանց շատ կլաստերներ լինեն։ Վարքագծային կլաստավորման բանալին տեղայնացման ճիշտ հավասարակշռություն գտնելն է սպառողի պահանջարկը բավարարելու համար` միաժամանակ պահպանելով գործնական արդյունավետությունը։


== Ծանոթագրություններ ==
Erickson, D., and Weber, W. (2009). "Five Pitfalls To Avoid When Clustering". Chain Store Age.
Նուժել

Նուժել (ուկրաիներեն՝ Нужель), գյուղ Ուկրաինայի Վոլինի մարզի Կովելի շրջանում։
2001 թվականի տվյալներով Նուժել գյուղում բնակվում էր 272 մարդ։ Բնակավայրը զբաղեցնում է 0,059 կմ² տարածք։ Բնակչության խտությունը կազմում էր 4610,17 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Slither.io

Slither.io (հայերեն՝ Սլայթեր․իո կամ Սլիզար․իո), բրաուզերի խաղ, որտեղ դուք պետք է կառավարեք որդը և կլանեք գնդակներ, մեծանաք, որպեսզի ի վերջո ձեր որդը դառնա ամենամեծը սերվերում։ Խաղի ժողովրդականությունը մեծացել է ՅուԹուբի հայտնի ալիքներում գովազդելուց հետո։


== Խաղի ընթացքը ==
Խաղը նման է Agar.io-ին։ Նպատակը օձին կառավարելն է, տարածության մեջ շարժվելը, գնդակներ կլանելը, հակառակորդներին ոչնչացնելը և հետո կլանելը։ Որքան շատ գնդակներ են սպառվում, այնքան օձն ավելի մեծ է դառնում, մինչև այն դառնա ամենամեծը խաղի այս պահին։ Եթե օձի գլուխը դիպչում է մեկ այլ խաղացողի, ապա օձը ոչնչացվում է, և խաղը պետք է վերսկսվի։ Պարտված օձը վերածվում է վառ շիկացած կետերի, որոնք կարող է ուտել մեկ այլ խաղացողի կողմից։ App Store-ի նկարագրության համաձայն՝ խաղացողը, ով ստանում է օրվա ամենամեծ օձը, կարող է ուղարկել հատուկ «հաղթող հաղորդագրություն»։ Խաղն ունի արգելք, որը թույլ չի տալիս խաղացողներին հեռանալ քարտեզից. երբ դիպչում են, կերպարը կմահանա և չի թողնի փայլուն կետեր։


== Կարծիքներ ==
Խաղը App Store-ում բարձրագույն դիրքեր է զբաղեցրել ԱՄՆ-ում և Մեծ Բրիտանիայում անվճար խաղեր անվանակարգում։ Խաղի ժողովրդականությունը մեծացել է YouTube-ի այնպիսի վլոգերների գովազդի շնորհիվ, ինչպիսիք են PewDiePie, Markiplier և Jacksepticeye: Պատրիսիա Գերնանդեսը Kotaku բլոգում ասել է, որ խաղի ցածր մուտքի շեմը և նմանությունը Agar.io-ին պայմանավորված են դրա ժողովրդականությամբ։ Նա նաև նշել է խաղի բարձր տեմպը։ Boing Boing-ը համեմատեց այս խաղի մեխանիզմը 2009 թվականին թողարկված Osmos-ի հետ։


== Ծանոթագրություններ ==
Թոր (այլ կիրառումներ)

Թոր, կարող է վերաբերել՝

Թոր - սկանդինավյան դիցաբանության մեջ որոտի, կայծակի, փոթորիկների, կաղնու ծառի, հզորության, մարդկության պաշտպանության, ինչպես նաև պտղաբերություն և հիվանդների ապաքինման աստվածը
Թոր - ամերիկյան Marvel Comics ընկերության կողմից ստեղծված սուպերհերոս
Թոր - պատմական նահանգ Վրաստանի կենտրոնական հատվածում
Էդին Մույչին

Էդին Մույչին (բոս․՝ Edin Mujčin, հունվարի 14, 1970(1970-01-14), Բրոդ, Սերբական Հանրապետություն, Բոսնիա և Հերցեգովինա), բոսնիացի ֆուտբոլիստ, որը խաղացել է կիսապաշտպանի դիրքում։ Ելույթ է ունեցել Բոսնիա և Հերցեգովինայի ազգային հավաքականի կազմում։


== Կարիերա ==


=== Ակումբային ===
Էդին Մույչինն իր նորամուտը մեծահասակների ֆուտբոլում նշել է 1986 թվականին, երբ սկսել է խաղալ Հարավսլավիայի ցածր լիգաներում իր ծննդավայր Բրոդի «Պոլետ 1926» թիմում։ 
Բոսնիական պատերազմի սկզբում նա տեղափոխվել է Խորվաթիա, որտեղ անցկացրել է իր կարիերայի մեծ մասը։ Էդինի առաջին խորվաթական ակումբը «Մարսոնիան» էր։ 
Դրանից հետո նա տեղափոխվել է խորվաթական լավագույն ակումբներից մեկը՝ Զագրեբի «Դինամո», որը Մույչինի տեղափոխության պահին կոչվում էր «Կրոացիա»։ Նա վեց տարի է անցկացրել այդ ակումբում և համարվում էր թիմի հիմնական խաղացողներից մեկը։ Այս ընթացքում Մուիչինը հինգ անգամ դարձել է Խորվաթիայի չեմպիոն, ինչպես նաև երեք անգամ նվաճել է Խորվաթիայի գավաթը։ 
2001 թվականին նա հեռացել է Խորվաթիայից և տեղափոխվել ճապոնական «ՋԵՖ Յունայթեդ Իտիհարա Տիբա» ակումբ, բայց մեկ մրցաշրջան անց կրկին վերադարձել է «Դինամո»։ Նա ևս երեք տարի է անցկացրել Զագրեբում և այդ ընթացքում ևս մեկական անգամ նվաճել է Խորվաթիայի չեմպիոնի կոչումը և Խորվաթիայի գավաթը։ 
2005 թվականի ամռանը նա տեղափոխվել է Խորվաթիայի բարձրագույն դիվիզիոնի մեկ այլ ակումբ՝ «Կամեն Ինգրադ», որտեղ անցկացրել է երկու տարի։ 
Դրանից հետո Մույչինը խաղացել է նաև «Լոկոմոտիվա» (Զագրեբ) և «Լուչկո» (Զագրեբ) ակումբներում, իսկ 2009/10 մրցաշրջանում պաշտպանել է սիրողական «Սավսկի Մարոֆ» թիմի գույները։ 2010/11 մրցաշրջանում նա խաղացել է «Զելինա» ակումբում, 2011 թվականի հուլիսին հայտարարել է կարիերան ավարտելու մասին, սակայն հաջորդ տարվա փետրվարին այն կրկին վերսկսել է՝ ևս երեք տարի հայտավորված լինելով «Բրդովեց» թիմում, սակայն այդ ընթացքում նա ոչ մի հանդիպման չի մասնակցել և 2014/15 մրցաշրջանից հետո ավարտել է իր խաղային կարիերան։


=== Ազգային հավաքականում ===
Էդինը ելույթ է ունեցել Բոսնիա և Հերցեգովինայի ազգային հավաքականի կազմում։ 1997 թվականի հունիսի 8-ին նա իր նորամուտն է նշել պաշտոնական խաղերում։ Դա տեղի է ունեցել Դանիայի հավաքականի դեմ 1998 թվականի աշխարհի առաջնության ընտրական մրցաշարի խաղում. հանդիպումն ավարտվել է բոսնիացիների պարտությամբ 0-2 հաշվով։ Նույն տարվա օգոստոսի 20-ին Մույչինը խփել է իր միակ գոլը ազգային թիմում՝ գրավելով նույն դանիացիների դարպասը (3-0)։ Ընդհանուր առմամբ նա հավաքականի կազմում անցկացրել է 24 հանդիպում։


== Նվաճումներ ==
«Դինամո» Զագրեբ

Խորվաթիայի չեմպիոն (6)՝ 1995/96, 1996/97, 1997/98, 1998/99, 1999/00, 2002/03
Խորվաթիայի գավաթակիր (4)՝ 1995/96, 1996/97, 1997/98, 2003/04
Խորվաթիայի Սուպերգավաթակիր (2)՝ 2002, 2003


== Ծանոթագրություններ ==
Կոնստանդին Գունդստաբլ (այլ կիրառումներ)

Կոնստանդին Գունդստաբլ անունով Կիլիկյան Հայաստանի սպարապետներ են եղել՝

Կոնստանդին Գունդստաբլ - սպարապետ 13-րդ դարում, Լևոն Բ թագավորի քեռու՝ Պապեռոն բերդի տեր Վասակ իշխանի որդին
Կոնստանդին Գունդստաբլ - սպարապետ 14-րդ դարում, անչափահաս Լևոն Ե թագավորի խնամակալ և Կոռիկոս բերդի տեր Օշին պայլի եղբայրը, Հեթում Պատմիչի որդին։
Սալակյուլա

Սալակյուլա (էստ․՝ Salaküla), գյուղ Էստոնիայի Իդա-Վիրումաա նահանգի Մայդլա շրջանում։
2011 թվականի տվյալներով գյուղում բնակվում էր 19 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Սերմոնտու

Սերմոնտու (ֆր.՝ Sermentot), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2013 թվականի դրությամբ կազմում է 306 մարդ։
2013 թվականի հունվարից հանդիսանում է Օրսել համայնքի մաս։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Սեն Ժան դը Մուզոլ

Սեն Ժան դը Մուզոլ (ֆր.՝ Saint-Jean-de-Muzols), համայնք Ֆրանսիայի Օվրեն-Ռոն-Ալպեր մարզի Արդեշ գավառում։
Բնակչությունը 2008 թվականի դրությամբ կազմում է 2452 մարդ, բնակչության խտությունը` 229.59 մարդ/կմ²։ Բնակավայրը զբաղեցնում է 10.68 կմ² տարածք։


== Աշխարհագրություն ==
Գտնվում է Փարիզ քաղաքից 460 կմ հարավ-արևելք, Լիոն քաղաքից` 80 կմ հարավ, Պրիվա քաղաքից` 45 կմ հյուսիս-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 1555 աշխատունակ (15-64 տարեկան) բնակիչ, որոնցից ակտիվ էին 1086-ը, իսկ ոչ ակտիվները` 469։ Ակտիվության ցուցանիշը կազմում է 69,8 %։ 1086 աշխատունակ մարդկանցից աշխատել է 1010 անձ (549 տղամարդ և 461 կին)։ Գործազուրկ են եղել 76 անձ (33 տղամարդ և 43 կին)։ 469 անաշխատունակներից 148-ը եղել են աշակերտներ կամ ուսանողներ, 191-ը` թոշակառուներ, իսկ 130-ը չեն աշխատել տարբեր պատճառներով։


== Տես նաև ==
Արդեշ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Դավիթ Պավելկա

Դավիթ Պավելկա (չեխ․՝ David Pavelka, մայիսի 18, 1991(1991-05-18), Պրահա, Չեխիայի և Սլովակիայի Ֆեդերատիվ Հանրապետություն), չեխ ֆուտբոլիստ, Կասիմպաշա ակումբի և Չեխիայի հավաքականի կիսապաշտպան։


== Ակումբային կարիերա ==
Պավելկան Պրահայի Սպարտա ակումբի սան է։ 2009 թվականին նա իր նորամուտը կատարեց Չեխիայի երկրորդ Լիգայում։ 2010 թվականին Պավելկան հանդես եկավ թիմի հիմնական կազմում։ 2011 թվականի մայիսի 2-ին Տեպլիցե ակումբի դեմ խաղի ժամանակ նա իր նորամուտը կատարեց նոր թիմի կազմում՝ Գամբինուսի Լիգայում։ Խաղացողի պրակտիկա ձեռք բերելու համար նա վարձավճարով տեղափոխվեց Սլովացկո ակումբ։ Օգոստոսի 21-ին Սիգմի ակումբի դեմ խաղի ժամանակ նա իր նորամուտը կատարեց նոր թիմի կազմում, երկրորդ խաղակեսում փոխարինման դուրս գալով Միրասլավա Պոլյաժեկայի հետ։ Այդ խաղի ժամանակ նա իր առաջին գոլը խփեց Սլովացկո ակումբում։ Պավելկան թիմի կազմում անցկացրեց հիանալի մրցաշրջան, սակայն նա վերադարձավ Սպարտա ակումբ։ 2012 թվականի օգոստոսի 12-ին իր նախկին թիմի հետ խաղալիս խփեց իր առաջին գոլը Պրահայի ակումբի կազմում։ Պավելկան Սպարտա ակումբի կազմում դարձավ հիմնական խաղացող, սակայն մրցաշրջանի վերջում նա հեռացավ ակումբից։
2013 թվականի սկզբին Պավելկան պայմանագիր կնքեց Սլովան ակումբի հետ։ Փետրվարի 23-ին Բաումիտա ակումբի դեմ խաղի ժամանակ նա իր նորամուտը կատարեց Լիբերեցի ակումբի կազմում։ Մայիսի 11-ին իր նախկին թիմի՝ Սլովացկո ակումբի դեմ խաղի ժամանակ, նա խփեց իր առաջին գոլը Սլովան ակումբում։ Նոյեմբերի 7-ին նա մասնակցեց Եվրոպա Լիգայի մրցաշարին՝ Իսպանիայի Սևիլյա ակումբի դեմ խաղին, որը ավարտվեց ոչ-ոքի հաշվով։ 2015 թվականին նա հաղթել է Չեխիայի Գավաթը։
2016 թվականի սկզբին Պավելկան տեղափոխվել է Թուրքիայի Կասիմպշա ակումբ, պայմանագիր կնքելով երկուսուկես տարով։ Տրանսվերի արժեքը կազմել է 1,5 եվրո։ Հունվարի 25-ին Ինստամբուլ Բաշեկշեխիր ակումբի դեմ խաղում Պավելկան իր նորամուտը կատարեց Թուրքիայի սուպերգավաթում, փոխարինման դուրս գալով Ադեմա Բյյուկայի հետ։ Օգոստոսի 23-ին Օսմանլիսպար ակումբի դեմ խաղի ժամանակ, նա խփեց իր առաջին գոլը Կասիմպշա ակումբի կազմում։


== Վիճակագրությունը հավաքականի կազմում ==


== Ձեռքբերումներ ==
Ակումբային
 Սլովան (Լիբերենց)

Չեխիայի գավաթակիր — 2014-2015


== Ծանոթագրություններ ==


== Արտաքին հղումներ ==
ֆուտբոլիսի պաշտոնական էջը «Касымпаши» կայքում (անգլ.)
Ֆուտբոլիստի էջը soccerway.com կայքում(անգլ.)
Պրոֆիլը transfermarkt.com կայքում(անգլ.)
Профиль на сайте Футбольной ассоциации Чехии (չեխ.)
Ֆուտբոլիստի վիճակագրության էջը eu-football.ru կայքում(չաշխատող հղում)
Մատնունի քարանձավային

Մատնունի քարանձավային (լատ.՝ Potentilla cryptophila), վարդազգիների ընտանիքին պատկանող ծածկասերմ բույս։ Գրանցված է Հայաստանի Հանրապետության Կարմիր գրքում։


== Նկարագրություն ==
10 սմ բարձրությամբ, գլխավոր հաստ առանցքային արմատով, բազմամյա գեղազարդային մետաքսանման առսեղմ թավոտությամբ, սպիտակավուն բույս է։ Երկար կոթերով արմատամերձ տերևները փոքր են, մատնաձև և կազմված են 5 հաստավուն հակաձվաձև տերևիկներից։ Ցողունային տերևները եռմասնյա են։ Սակավածաղիկ ծաղկաբույլը նոսր է։ Պտուղը բազմաընկույզիկ է։ Ծաղիկները 3-5–ն են, պսակաթերթերը և բաժակաթերթերը 5–ական են, սպիտակավուն, մուգ ծիրանագույն ջղերով։


== Տարածվածություն ==
Հայաստանում հանդիպում է Գեղամի (լեռնագագաթ՝ Սպիտակ սար), Դարեղեգիսի (լեռնագագաթ՝ Գոգի) և Զանգեզուրի (Դարաբաս գյուղից վերև) ֆլորիստիկական շրջաններում։ Աճում է նաև Թալիշում և Իրանում (Էլբուրս)։


== Էկոլոգիա ==
Բույսը աճում է ալպյան գոտում՝ ծովի մակարդակից 2800-3400 մ բարձրությունների վրա, քարքարոտ խճաքարոտ զառիթափ լանջերին, քարաթափվածքների և հրաբխային ապարների վրա։ Ծաղկում է հուլիս-օգոստոս ամիսներին, պտղաբերում՝ օգոստոս–սեպտեմբերին։


== Պահպանություն ==
Վտանգված տեսակ է։ Տարածման շրջանների մակերեսը 5000 կմ²-ից պակաս է, իսկ բնակության շրջանների մակերեսը՝ 500 կմ²-ից պակաս։ Հայաստանի Կարմիր գրքի առաջին հրատարակության մեջ ընդգրկված չէր։ Ընդգրկված չէ նաև CITES-ի և Բեռնի կոնվենցիաների հավելվածներում։
Պահպանություն չի իրականացվում։


== Ծանոթագրություններ ==
Անինոասա

Անինոասա (ռումիներեն՝ Aninoasa), քաղաք ռումինական Հունեդոարա ժուդեցում։ Հայտնի է այսօրվա իր կարգավիճակով, մասնավորապես՝ «ռումինական առաջին սնանկ քաղաք»-ն է։
2019 թվականի տվյալների համաձայն՝ քաղաքում ապրում է 6108 մարդ։
Մինչ սնանկության մասին հայտարարությունը՝ 2012 թվականը, կառավարման 5 ժամկետների ընթացքում Անինոասի պրիմարը՝ քաղաքապետը, Իլիե Բոթգրոսն է եղել։ Քաղաքը սնանկ ճանաչելու մասին որոշումը կայացվել է 2013 թվականին՝ նոր քաղաքապետ Նիկոլայ Դունկի կողմից, ով այդ պաշտոնում ընտրվել էր 2012 թվականին։ Քաղաքի սնանկ ճանաչումը թույլ տվեց խուսափել պարտքերի վրա տոկոսների կուտակումից։ Սնանկ ճանաչելուց հետո՝ ներդրվեցին սահմանափակումներ, որոնք ուղղված էին բյուջետային միջոցների կառավարմանը։ Բյուջետային միջոցների կառավարման համար սահմանվեց վերահսկողություն, որն իրականացվում էր արտաքին կառավարչի կողմից։
Մեկ տարվա ընթացքում հաջողվեց մարել քաղաքի բոլոր պարտքերը, և արդեն 2014 թվականին սնանկության կարգավիճակը չեղարկվեց։


== Աշխարհագրություն ==
Անինոասան Ռումինիայի մայրաքաղաք Բուխարեստից 240 կմ հեռավորության վրա է տեղակայված։ Քաղաքի հարևանությամբ ածխաբեր ավազան կա, որը գտնվում է Ժիու հովտում (ռումիներեն՝ Valea Jiului): Այս հովիտը ավելի վաղ հանդիսանում էր Ռումինիայի ածխի արդյունաբերության կենտրոններից մեկը։


== Կլիմա ==


== Պատմություն ==
Անինոասան հիմնադրվել է 1453 թվականին՝ դառնալով Հունեդոարա Ժուդեցի առաջին քաղաքը։
1989 թվականին ավանն ստացավ քաղաքի կարգավիճակ։
Այն տարիներին, երբ Ռումինիան սոցիալիստական հանրապետություն էր, քաղաքում գործում էր ածխի հանքահոր։


== Անկում ==
2007 թվականին հանքահորը փակվեց։ Այդ իսկ պատճառով Անինոասա քաղաքը զրկվեց քաղաքը ձևավորող ձեռնարկությունից։
Այժմ քաղաքը համարվում է սնանկ, գումարը չի բավականացնում անգամ կոմունալ ծառայությունների դիմաց վճարելու համար։ Անգամ Անինոասայի քաղաքապետն Անինոասան համեմատում է Դեթրոյթի հետ։


== Ծանոթագրություններ ==


== Արտաքին հղումներ ==

http://www.aninoasa.ro/
https://ru.db-city.com--Aninoasa
Նովի (Աբինսկի շրջան)

Անվան այլ կիրառումների համար տե՛ս՝ ՆովիՆովի (ռուս.՝ Новый), գյուղ Ռուսաստանի Դաշնության Կրասնոդարի երկրամասի Աբինսկի շրջանի կազմում։
Բնակչությունը 2010 թվականին գրանցված տվյալներով կազմում էր 889 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)